Steve Bannon

Stephen Kevin "Steve" BANNON (naskita la 27-an de novembro 1953 en Norfolk, Virginio) estas usona ĵurnalisto, filmproduktanto kaj politika konsultisto. Li estris la retejon Breitbart News Network, kiu estas klasifikita kiel dekstrema populisma ĝis ekstremdekstra, de 2012 ĝis aŭgusto 2016 kaj de aŭgusto 2017 ĝis frua 2018. En aŭgusto 2016, li fariĝis konsilisto de la tiama prezidenta kandidato Donald Trump. De lia inaŭguro la 20-an de januaro 2017 ĝis la 18-an de aŭgusto 2017, li estis la ĉefa strategiisto en la Blanka Domo (nove kreita posteno)  kaj, senprecedence por politikulo, kiel membro de la Nacia Sekureca Konsilio de Usono,  kie li servis dum kelkaj monatoj ĝis aprilo 2017.

Antaŭe, ekde aŭgusto 2016, li estis la ĉefoficisto de la prezidenta kampanjo de Trump.  La 18-an de aŭgusto 2017, li estis forigita de sia posteno kiel strategia konsilisto kaj revenis al sia posteno kiel prezidanto de la retejo Breitbart News,  de kiu li estis forigita en januaro 2018 post la publikigo de la libro " Fajro kaj Kolerego ", kiu kaŭzis malkonsenton kun Trump kaj lia administrado.

Kiel ĉefa strategiisto, Bannon instigis Trump al kontraŭsistema platformo  kaj interbatalis ofte kun aliaj Respublikanoj. 

En aŭgusto 2020, Bannon estis arestita pro suspekto pri monlavado kaj fraŭdo de donacantoj je milionoj da dolaroj el financoj destinitaj por la landlima muro de Trump laŭlonge de la landlimo kun Meksiko.  sed ne estis juĝita pro forpardono de Trump.  En julio 2022, Bannon estis kondamnita de ĵurio pro malestimo de la Kongreso post rifuzado de alvoko kaj rifuzado provizi dokumentojn al speciala komitato de la Ĉambro de Reprezentantoj esploranta la atakon kontraŭ la Kapitolo la 6-an de januaro, kaj estis kondamnita al 4 monatoj en malliberejo.  En septembro 2022, Bannon estis akuzita de subŝtata tribunalo de Novjorkio pri defraŭdo kaj monlavado rilate al la monlavado kaj fraŭdado de donacantoj je milionoj da dolaroj el financoj destinitaj por la landlima muro de Trump..

 Referencoj 

 Eksteraj ligiloj 


 Federale fraŭda kaj monlevada  kulpigo 

Kategorio:Irlandaj usonanoj
Kategorio:Germanaj usonanoj
Kategorio:Usonaj aktivuloj
Kategorio:Usonaj politikaj verkistoj
Kategorio:Usonaj fondintoj
Kategorio:Usonaj kristanaj cionistoj